Cloud 9 Boutique Hotel & Spa | LekkeSlaap
Vanaf R2 446 per nag, vir 2 mense
Cloud 9 Boutique Hotel & Spa is aan die voet van Tafelberg in die hartjie van Tamboerskloof geleë. Die hotel word deur kroeë, eetplekke en vermaak omring en die V&A Waterfront en strande is net 10 minute ver.
Die hotel bied verskeie en suite-kamers met 2 enkelbeddens, koningingrootte- of koninggrootte-beddens, lugversorging, 'n Nespresso-koffiemasjien, tee- en koffiemaakgeriewe, 'n TV en vinnige WiFi elk.
Cloud 9 verbind 5 pragtige erfenisgeboue via 'n sentrale ontvangsarea en beskutte binnehof. Die hotel het 'n pragtige dubbelverdiepingrestaurant, Mountain Club, op die dak en 'n plonspoel met 'n uitsig oor die stad en op Tafelberg. Daar is ook 'n spa/haarsalon met 3 behandelingskamers, 'n hysbak, 24 uur-ontvangs, sekuriteit en gasteparkeerplek. Daar is 'n ingangsportaal wat ook as 'n kunsgalery met Afrika-kuns dien en 'n swembad met 'n sondek.